Οι ανοικτές πεδιάδες της ασφάλτινης ζούγκλας,
σπίτι για πολλά πλάσματα, μεγάλα και μικρά
και περιοχή αναπαραγωγής για ένα από τα εξυπνότερα και λαμπρά πλάσματα,
την Πλαστική Σακούλα.
Σήμερα εξερευνούμε τον κύκλο της ζωής για αυτό το περίεργο πλάσμα, την πλαστική σακούλα
κατά τη μετανάστευσή της προς το σπίτι της, τον Ειρηνικό Ωκεανό.
Μόλις απελευθερωθεί στη φύση, η πλαστική σακούλα είναι αβέβαιη για τον εαυτό της.
Στην αρχή διστάζει αλλά σύντομα, με λίγη βοήθεια από τον άνεμο,
η σακούλα είναι στον αέρα!
Αυτή η πτήση θα είναι η πρώτη στο μακρύ ταξίδι της σακούλας προς τον τελικό της προορισμό:
τη Μεγάλη Δίνη των Σκουπιδιών, στην καρδιά του Ειρηνικού Ωκεανού.
Χρησιμοποιώντας τον άνεμο για να την κατευθύνει,
η πλαστική σακούλα μετακινείται μέσα στην πόλη, μέσω του αέρα.
Ένα πάρκο μέσα στην πόλη
Αυτό το πάρκο ίσως αρχικά να μοιάζει με ειδυλλιακό μέρος για την πλαστική σακούλα,
αλλά ο κίνδυνος παραμονεύει σε κάθε γωνιά.
Εδώ θα συναντήσει πολλούς εχθρούς,
συμπεριλαμβανομένου και του πιο επικίνδυνου...
υπηρεσίες καθαριότητας του πάρκου!
Καημένε μικρούλη. Φαίνεται οτι το ταξίδι του τελειώνει εδώ.
Στο μεταξύ η μικρή μας σακούλα έχει συναντήσει έναν από τους πιο θανάσιμους δολοφόνους της φύσης...
τα Teacup Yorkie.
Απ' τη στιγμή που το Yorkie έχει εντοπίσει το θύμα του, η ελπίδα για επιβίωση είναι πολύ μικρή.
Αλλά χρησιμοποιώντας το υπερέχον μέγεθός της και την ικανότητα για ελιγμούς
η σακούλα μας καταφέρνει να ξεφύγει από τα νύχια του Yorkie και να τραπεί σε φυγή για να σώσει τη ζωή της.
Κατα τη διάρκεια της θαυμαστής της μετανάστευσης,
η πλαστική σακούλα θα καλύψει τεράστιες αποστάσεις,
μέσα από γειτονιές, πάρκα και δρόμους της πόλης.
Η νύχτα έχει πέσει τώρα και οι εξαιρετικά εξελιγμένες μας κάμερες νυκτερινής όρασης
έχουν καταφέρει να αποτυπώσουν, για πρώτη φορά στην ιστορία,
μια πλαστική σακούλα στο απόλυτο σκοτάδι.
Μοναδικό!
Τα αχανή ποτάμια τσιμέντου της Καλιφόρνια, σπίτι για κυριολεκτικά δεκάδες ζώα.
Πολλές πλαστικές σακούλες δε θα καταφέρουν να φύγουν από 'δω,
τα καλάμια και τα κλαδιά θα φροντίσουν γι' αυτό.
Μια και νιώθει τόσο άνετα στο νερό, όσο και στη γη ή στον αέρα,
η φυσική ικανότητα πλεύσης της σακούλας την κάνει εξαιρετικό κολυμβητή
Είναι κοντά τώρα...
το νιώθει!
Επιτέλους η σακούλα έχει φτάσει στην πύλη για την ανοικτή θάλασσα.
Προσέχοντας να αποφύγει τα στόματα των πεινασμένων θαλάσσιων ζώων που τρέφονται με το αβοήθητο πλαστικό,
η σακούλα θα ταξιδέψει εκατοντάδες μίλια για να ενταχθεί στην ακμάζουσα κοινότητα πλαστικού γνωστή ως...
η Μεγάλη Δίνη των Σκουπιδιών στον Ειρηνικό.
Η Μεγάλη Δίνη των Σκουπιδιών είναι μια πραγματική πλαστική όαση,
όπου εκατομμύρια τόνοι πλαστικών σκουπιδιών παραμένουν παγιδευμένα με τη βοήθεια των ρευμάτων.
Λέγεται οτι έχει διπλάσιο μέγεθος από το Τέξας.
Χωρίς στην πραγματικότητα να βιοδιασπάται ποτέ,
εδώ η πλαστική σακούλα μπορεί να ζήσει επ' αόριστον, ειρηνικά, συνυπάρχοντας με δισεκατομμύρια άλλα είδη πετρελαίου,
πριν διασπαστεί σε ακόμα μικρότερα κομματάκια πλαστικού,
συμπληρώνοντας έτσι τον πλαστικό κύκλο της ζωής.